# נהלים מקוצרים

# כתיבת העבודה

1. כתב DAVID גודל 11 רווח וחצי דו צדדי
2. אבסטרקט עד 3 עמודים
3. שער עברי וגם אנגלי
4. **שיטו"ח** יש לציין ברשימה את שמות החומרים ששימשו בעבודת הגמר ומאיזה חברות ניקנו (שם החברה, עיר, ארץ); יש לספק פירוט המכשור בו נעשה שימוש, כולל שם החברה ומיקומה
5. **תוצאות** יש לתאר מגמות בתוצאות שהתקבלו, תוך הפנייה לאיורים (היכולים להיות בצורת גרפים, תמונות, תרשימים וכו') וטבלאות שילוו בכותרות מפורטות (מתחת לאיור ומעל לטבלה) יש להקפיד על כיתוב מדויק של כתוביות הצירים.
6. **רשימת ספרות** יש להיצמד לתבנית ציטוטים הכוללת את שמות כל המחברים, שנת הפירסום, כותרת המאמר, שם מלא של העיתון, מס' הכרך ומספר העמודים. יש לשמור על אחידות. רשימת המקורות תהיה לפי סדר א"ב של שם המשפחה של המחבר הראשון ומקורות בעברית יצוטטו בתחילת הרשימה.
7. **תקציר בשפה שנייה** – יהיה תרגום נאמן
8. הקף העבודה לא יעלה על 60 עמודים (לא כולל נספחים של טבלאות מורחבות ונתונים גולמיים).

# בחינה

1. לאחר שתקבל את אישור המנחה, תמסור-3 עותקים לפחות של העבודה לראש החוג (יש להגיש את העותקים בכריכה זמנית).
2. ראש החוג ימנה בתוך **שבוע**, 2-3 שופטים בנוסף למדריך.
3. על שופט אחד, לכל הפחות, להיות מחוץ למחלקה שבה נעשה המחקר (מומלץ לא לבחור שופט הקשור לקבוצת המחקר של המדריך).
4. ציון עבודת הגמר ייקבע בין המדריך/ים (%50) לבין השופטים (%50)
5. הבחינה תתקיים תוך 30 יום ממועד הגשת העבודה
6. הציון ניתן ביום הבחינה